Военният парад в Северна Корея (ГАЛЕРИЯ)
Малко след като всички медии гръмнаха с новината за зрелищния парад в Северна Корея, който тази година отбеляза 105-тата годишнина от раждането на основателя й Ким Ир Сен, ние решихме да Ви представим и галерия със снимки от събитието, както и оръжията, с които корейците демонстрираха сила пред своите опоненти САЩ. Още преди парада обаче между Северна Корея и Съединените щати започнаха да прехвърчат искри, които има опасност да прераснат в нещо много по-сериозно и глобално! Размениха се заплахи за ядрени удари и внезапно нападение, което само по себе си е доста показателно за това колко крехък е мирът днес. При размяната на обвинения и обиди корейският лидер Ким Чен Ун дори отправи заплаха, че ще изтрие САЩ от лицето на земята. Надяваме се всичко това да си остане просто едно „перчене“ от страна на комунистическия лидер, и най-вече да не се стига до конфликт, който може да прерасне в Трета световна война.